31/07/2009 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública

Resolución de 30 de xuño de 2009, da Dirección Xeral de Industria, Enerxía e Minas, pola que se outorga á empresa Gas Natural Transporte SDG, S. L. a autorización administrativa, se recoñece a utilidade pública e se aproba o proxecto de execución das instalacións de gas natural “Rede posición I-015.1 Arteixo” e a súa addenda n.º 1, única e exclusivamente entre os vértices V-A-221 e V-A-274, que afecta ao termo municipal de Arteixo, na provincia da Coruña. Examinado o expediente instruído a instancias da empresa Gas Natural Transporte SDG, S. L., con CIF B63480156, e conEnderezo para os efectos de notificacións en r/Lisboa, s/n, Edificio Área Central, Local 31 HIJ, 15707 - Santiago de Compostela (A Coruña), resultan os seguintes ANTECEDENTES DE FEITO Primeiro. –O 6 de xullo de 2005, a empresa Gas Natural SDG, S. A., ao abeiro do establecido nos artigos 67 e 104 da Lei 34/1998, de 7 de outubro, do sector de hidrocarburos, e nos artigos 75, 83 e 95 do Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, solicitou autorización administrativa, recoñecemento da utilidade pública e aprobación do proxecto de execución da “Rede posición I-015.1 Arteixo”, que discorrerá polos termos municipais de Culleredo e Arteixo, na provincia da Coruña, e para o cal presentou o preceptivo proxecto de instalacións. A autorización que se solicita comportará, de acordo co que establecen os artigos 103 e 105 da Lei 34/1998, de 7 de outubro, os beneficios da declaración de utilidade pública e a necesidade de ocupación urxente para os efectos de expropiación forzosa dos bens e dereitos afectados, necesarios para o establecemento destas instalacións, e da imposición e o exercicio da servidume de paso e doutras limitacións de dominio. As características desta instalación eran as seguintes: Instalacións básicas: • Canalización de gas dende un punto xunto á posición I-015.1 en Culleredo (existente), pertencente ao gasoduto Vilalba-Tui (vértice V-A-0), a outro punto situado próximo á refinería de Repsol, no polígono industrial de Bens en Arteixo (vértice V-A-274). Esta condución deséñase en tubaxe de aceiro con diámetro de 12” e con presión máxima de deseño de 59,5 bar. • Instalacións auxiliares conformadas por unha válvula de seccionamento situada na saída da posición I-015.1 e por unha válvula de acometida e disco en 8 próxima ás instalacións da refinería de Repsol en Arteixo. • Sistemas asociados de acometidas eléctricas, protección catódica e comunicacións: – Estación de Protección Catódica (EPC) situada no termo municipal de Culleredo. – Acometida eléctrica de baixa tensión á posición de acometida. – Acometida eléctrica en media e baixa tensión á EPC. – Liña aérea de media tensión de 25 kV e centro de transformación á intemperie de 50 KVA para subministración de enerxía eléctrica á EPC situada entre os vértices VA-87 e VA-88. – Liña subterránea en baixa tensión para subministración de enerxía eléctrica á posición de acometida. A lonxitude total do trazado acadaba os 16.400 m, dos cales 6.752 m corresponden ao termo municipal de Culleredo e 9.648 m ao de Arteixo, e o seu orzamento ascendía á cantidade de tres millóns novecentos noventa e catro mil novecentos trinta e tres euros con cincuenta e un euros (3.994.933,51 €). A solicitude afectaba aos termos municipais de Culleredo e Arteixo, na provincia da Coruña. Segundo. –O 3 de novembro de 2005, a Dirección Xeral de Calidade e Avaliación Ambiental decidiu que non era necesario someter o proxecto de referencia ao trámite de avaliación de impacto ambiental, sempre que se cumprisen as medidas correctoras e o programa de seguimento e vixilancia propostos no estudo de impacto ambiental. Terceiro. –Como consecuencia do proceso de segregación autorizado pola Comisión Nacional de Enerxía, con data 8 de novembro de 2005, a empresa Gas Natural Transporte SDG, S. L. adquiriu a titularidade de todos os activos de transporte que ata o 30 de setembro de 2005 pertencían a Gas Natural SDG, S. A., sucedéndoa na condición de interesado en todos os procedementos en tramitación. Cuarto. –De conformidade co establecido no Real Decreto 1434/2002, de 27 de decembro, a Dirección Xeral de Industria, Enerxía e Minas ditou resolución, con data 30 de xaneiro de 2006, pola que someteu a información pública a solicitude de autorización, recoñecemento da utilidade pública e aprobación do proxecto de referencia, sendo publicada no DOG do 13/03/06, no BOP da Coruña do 16/02/06, e nos xornais “La Voz de Galicia” e “La Opinión” do 03/03/06. Tamén se remitiu á delegación provincial da Coruña desta consellería e aos concellos afectados (Culleredo e Arteixo), xunto cunha copia do proxecto, para a súa exposición ao público durante un prazo de 20 días. Así mesmo, a Dirección Xeral de Industria, Enerxía e Minas trasladou as separatas de dito proxecto ás distintas administracións, organismos ou empresas de servizo público ou de servizos de interese xeral, con bens e dereitos ao seu cargo, afectadas pola mencionada condución de gas, co obxecto de obter o seu informe ao respecto. Quinto. –A Delegación Provincial da Consellería de Innovación e Industria da Coruña informou favorablemente o proxecto de referencia, con data de 14 de febreiro de 2006. Sexto. –Durante o período de información pública legalmente establecido para este proxecto presentáronse as seguintes alegacións: Sétimo. –O 1 de agosto de 2007, a empresa Gas Natural Transporte SDG, S. L. presentou a addenda n.º 1 ao proxecto de instalacións “Rede posición I-015.1 Arteixo” e solicitou autorización administrativa, recoñecemento da utilidade pública e aprobación da mesma. Esta addenda presentouse para atender determinadas alegacións e condicionados presentados durante o trámite de información pública do proxecto de instalacións e tiña por obxecto definir e incluír os seguintes cambios no mesmo: • Desprazamento do vértice V-A-020, seguindo as indicacións dadas por Augas de Galicia, para situar o gasoduto fóra da zona de servidume do arroio próximo. • Modificación de trazado entre os vértices V-A-049 e V-A-069, pola construción do novo acceso á autoestrada A-6. • Modificación de trazado entre os vértices V-A-088 e V-A-100, por solicitude do Concello de Culleredo. • Modificación de trazado entre un punto intermedio entre os vértices V-A-106 e V-A-107 e o vértice V-A-108, por solicitude de Augas de Galicia, para situar o gasoduto fóra da zona de servidume do arroio próximo. • Modificación de trazado entre os vértices V-A-114 e V-A-116, polas alegacións presentadas polos propietarios inicialmente afectados. • Modificación de trazado entre os vértices V-A-139 e V-A-157, pola afectación que o trazado inicial presenta sobre os terreos destinados á explotación por parte da empresa propietaria da canteira próxima existente. • Modificación de trazado entre un punto intermedio entre os vértices V-A-207/3 e V-A-207/4 e un punto intermedio entre os vértices V-A-210 e V-A-211, por solicitude de Autoestradas de Galicia, para executar o cruzamento da estrada A-55 mediante perforación horizontal. • As válvulas das instalacións auxiliares localizadas no final da rede (posición de acometida) non serán telemandadas. Esta modificación implica a anulación da acometida eléctrica en baixa tensión incluída no anexo 12 do proxecto orixinal. • A subministración eléctrica á Estación de Protección Catódica (EPC), localizada no termo municipal de Culleredo, realizarase mediante unha liña aérea de baixa tensión, tal e como se recolle no anexo 13 da addenda n.º 1. Esta modificación implica a anulación dos anexos 13 e 14 do proxecto orixinal. A lonxitude do trazado incrementábase en 722 m, tal e como se reflicte na táboa seguinte: O orzamento das instalacións obxecto da referida addenda n.º 1 ascendía á cantidade de cento cincuenta e catro mil oitocentos setenta e tres euros con setenta e seis céntimos (154.873,76 €). En consecuencia, o orzamento total das instalacións (proxecto orixinal + addenda n.º 1) ascendía a catro millóns cento corenta e nove mil oitocentos sete euros con vinte e sete céntimos (4.149.807,27 €). Oitavo. –De conformidade co establecido no Real Decreto 1434/2002, de 27 de decembro, a Dirección Xeral de Industria, Enerxía e Minas ditou resolución, con data 28 de febreiro de 2008, pola que someteu a información pública a solicitude de autorización administrativa, recoñecemento da utilidade pública e aprobación da “Addenda n.º 1 ao proxecto de instalacións da rede posición I-015.1 Arteixo”, sendo publicada no DOG do 02/05/08, no BOP da Coruña do 01/04/08, e nos xornais “La Voz de Galicia” e “La Opinión” do 02/05/08. Tamén se remitiu á delegación provincial da Coruña desta consellería e aos concellos afectados (Culleredo e Arteixo), xunto cunha copia da addenda n.º 1, para a súa exposición ao público, durante un prazo de 20 días. Así mesmo, a Dirección Xeral de Industria, Enerxía e Minas trasladou as distintas separatas de dita addenda ás distintas Administracións, organismos ou empresas de servizo público ou de servizos de interese xeral, con bens e dereitos ao seu cargo, afectadas pola mencionada condución de gas, co obxecto de obter o seu informe ao respecto. Noveno. –A Delegación Provincial da Consellería de Innovación e Industria da Coruña informou favorablemente dita addenda, con data 20 de novembro de 2008. Décimo. –Durante o período de información pública legalmente establecido para esta addenda presentáronse as seguintes alegacións: Undécimo. –O 6 de marzo de 2009, a empresa Gas Natural Transporte SDG, S. L. presentou escrito pedindo que a autorización se lle outorgue, única e exclusivamente, entre os vértices V-A-187 e V-A-274, en base ás seguintes argumentacións: • A empresa Gas Natural Transporte SDG, S. L. chegou a un acordo con REGANOSA (titular do gasoduto Mugardos-Sabón xa executado e cuxo trazado aproxima a dispoñibilidade de gas natural á refinería de Repsol), para que lle proporcione un punto de entrega na posición 5B do citado gasoduto. • Isto supón a anulación do trazado proxectado dende o seu inicio, na posición I-015.1, ata o vértice V-A-187, o que suporá un aforro de custos e unha importante diminución de imposición de servidumes sobre as fincas afectadas polo trazado orixinal. • Para completar o gasoduto, tramitarase unha segunda addenda ao proxecto “Rede posición I-015.1-Arteixo”, con final no seu vértice V-A-187 e con orixe na posición 5B do gasoduto Mugardos-Sabón. Duodécimo. –O 7 de maio de 2009, a empresa Gas Natural Transporte SDG, S. L. presentou un novo escrito no que desiste da petición de autorización do gasoduto só entre os vértices V-A.187 e V-A.274 (efectuada mediante escrito presentado o 6 de marzo de 2009), e no que agora solicita, en base ás seguintes argumentacións, se lle outorgue a autorización, única e exclusivamente, entre os vértices V-A-221 e V-A-274: • A Resolución da Secretaría de Estado de Infraestruturas aprobando o estudo informativo El-4-LC-12 “Acceso ao Porto Exterior da Coruña e o seu Documento Complementario”, tradúcese nunha grande interferencia co tramo para o que se solicitou autorización (o comprendido entre os vértices V-A-187 e V-A-274). • Para resolver isto, Gas Natural Transporte SDG, S. L. chegou a un acordo con Reganosa para que lle proporcione un punto de entrega nunha nova posición, a construír no gasoduto Mugardos-Sabón, adxacente ao vértice V-A-221. Polo tanto, o citado gasoduto “Rede posición I-015.1” queda reducido unicamente ao tramo comprendido entre os vértices V-A-221 e V-A-274, cunha lonxitude de 1.149 m e un orzamento de catrocentos seis mil setecentos corenta e nove euros con sesenta e dous euros (406.749,62 €). FUNDAMENTOS DE DEREITO Primeiro. –A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia, no Real Decreto 2563/1982, de 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, no Decreto 132/1982, de 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio, e no Decreto 324/2009, de 11 de xuño, polo que se establece a estrutura orgánica da Consellería de Economía e Industria, en relación coa Lei 34/1998, de 7 de outubro, e co Real Decreto 1434/2002, de 27 de decembro. Segundo. –O proxecto cumpre coas esixencias regulamentarias fixadas no Real decreto 1434/2002, de 27 de decembro, así como no Regulamento de redes e acometidas de combustibles gasosos, aprobado pola Orde do Ministerio de Industria do 18 de novembro de 1974, modificado polas Ordes do Ministerio de Industria y Energía de 26 de outubro de 1983, 6 de xullo de 1984, 9 de marzo de 1994 e 29 de maio de 1998. Terceiro. –A addenda n.º 1 ao proxecto “Rede posición I-015.1 Arteixo”, así como a redución deste gasoduto, única e exclusivamente, ao tramo comprendido entre os vértices V-A-221 e V-A-274, suporán a desafectación dos predios que se relacionan, respectivamente, nos anexos I e II desta resolución: Anexo I. –Relación de predios desafectados pola addenda n.º 1. Anexo II. –Relación de predios desafectados pola redución do gasoduto (os comprendidos entre o seu inicio, na posición I-015.1, e o vértice V-A-221). A realización de dito tramo implica o mantemento da afectación dos predios comprendidos entre os vértices V-A-221 e V-A-274, e que se relacionan no anexo III desta resolución: Anexo III. –Relación de predios que manteñen a súa afectación (os comprendidos entre os vértices V-A-221 e V-A-274). Cuarto. –Á vista das alegacións presentadas e da contestación ás mesmas por parte da empresa Gas Natural Transporte SDG, S. L. e do resto da documentación que consta no expediente, queda de manifesto que: 1. Con respecto as alegacións nas que se solicitan cambios respecto á afectación dos predios comprendidos entre o inicio do gasoduto (posición I-015.1) e o vértice V-A-221, indicar que ditos predios quedan desafectados, e se relacionan no anexo II desta resolución. Indícase o mesmo respecto daquelas alegacións relativas aos predios que quedaron desafectados pola addenda n.º 1, e se relacionan no anexo I desta resolución.2. Con respecto ás alegacións nas que se di que se trata dunha expropiación en pleno dominio encuberta de servidume, indicar que a servidume de paso non deriva nunha expropiación en pleno dominio, agás nos predios nos que se constrúan instalacións fixas de superficie, e que se recollen na relación de bens e dereitos afectados. Ademais, a servidume de paso permanente ao longo da canalización de gas proxectada non supón a expropiación en pleno dominio desa franxa de terreo (1,5 m a cada lado da canalización), xa que unha vez rematados os traballos de construción poderanse seguir mantendo os usos anteriores, se ben con certas limitacións en canto á profundidade dos labores agrícolas, á distancia de plantación de árbores e á distancia de obras e construcións.3. Con respecto ás alegacións nas que se denuncia a falta de xustificación da urxente ocupación, así como da utilidade pública ou interese social dos bens e dereitos afectados pola expropiación, indicar que no artigo 103 da Lei 34/1998, de 7 de outubro, do sector de hidrocarburos decláranse de utilidade pública, para os efectos de expropiación forzosa e exercicio da servidume de paso, este tipo de instalacións, e no seu artigo 105 establécese que esta declaración levará implícita en todo caso a necesidade de ocupación dos bens ou de adquisición de dereitos afectados e implicará a urxente ocupación para os efectos do artigo 52 da Lei de expropiación forzosa.4. Con respecto ás alegacións que se refiren á falta da tramitación de avaliación de impacto ambiental, indicar que a Dirección Xeral de Calidade e Avaliación Ambiental decidiu que non era necesario someter o proxecto ao trámite de avaliación de impacto ambiental, sempre que se cumprisen as medidas correctoras e o programa de seguimento e vixilancia ambiental propostos no estudo de impacto ambiental.5. Con respecto ás alegacións que se refiren á falta da tramitación de avaliación ambiental estratéxica do correspondente proxecto sectorial, indicar que a Dirección Xeral de Desenvolvemento Sostible decidiu que dito proxecto sectorial non debía someterse a dita avaliación.6. Con respecto ás alegacións referidas a erros na titularidade dos predios afectados polas instalacións do proxecto, tomouse razón destas, non obstante, será durante o acto de levantamento de actas previas á ocupación, ao cal serán oportunamente convocados todos os afectados, o momento no que se poderá demostrar a titularidade dos correspondentes predios, achegando a documentación acreditativa necesaria. Así mesmo, no levantamento de actas tomaranse en consideración as alegacións referidas á natureza dos predios.7. Con respecto á alegación n.º 43 indicar que a canalización de gas nesta zona discorre ao longo dun camiño de titularidade municipal, polo que non será necesario afectar en maior superficie este predio, e no que respecta ao seu acceso, este será restituído ao seu estado orixinal unha vez finalizadas as obras de construción.8. Con respecto á alegación n.º 80 indicar que non existe erro na afectación proposta, xa que a canalización proxectada discorre polo camiño existente de titularidade municipal, entendendo que a afectación referida na alegación foi xerada por outro proxecto distinto ao que nos ocupa. Quinto. –Gas Natural Transporte SDG, S. L. procederá a realizar os cruzamentos e afectacións a organismos públicos de acordo cos condicionados e informes realizados, ou se é o caso, pendentes de realizar. Vistos os preceptos legais citados e os demais de pertinente e xeral aplicación, esta dirección xeral, RESOLVE • Outorgar á empresa GAS NATURAL TRANSPORTE SDG, S. L. a autorización administrativa, recoñecer a utilidade pública e aprobar o proxecto de execución das instalacións de gas natural “Rede posición I-015.1 Arteixo” e a súa addenda n.º 1, única e exclusivamente entre os vértices V-A-221 e V-A-274, que afecta ao termo municipal de Arteixo, na provincia da Coruña. A presente autorización administrativa axustarase a cantas prescricións se establecen na Lei 34/1998, de 7 de outubro, e no Real Decreto 1434/2002, de 27 de decembro, e a cantas outras disposicións se ditasen ou diten sobre a subministración de combustibles, así como ás seguintes condicións: Primeira. –Gas Natural Transporte SDG, S. L. constituirá no prazo de dous meses, a contar dende o momento do outorgamento da autorización, unha fianza por valor de oito mil cento trinta e cinco euros (8.135,00.-€), importe do 2% do orzamento das instalacións, para garantir o cumprimento das súas obrigas, conforme ao previsto no artigo 67.3 da Lei 34/1998, de 7 de outubro, e no artigo 82 do Real Decreto 1434/2002, de 27 de decembro. Dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11, apartado 3.º do Decreto 1775/1967, de 22 de xullo, sobre réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda. –As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Real decreto 1434/2002, de 27 de decembro, ao Regulamento de redes e acometidas de combustibles gasosos, ás normas para a súa aplicación ou complementarias, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade Autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros Terceira. –As instalacións que se autorizan realizaranse de acordo coas especificacións e planos que figuran no Proxecto de Instalacións subscrito polo enxeñeiro de minas, Nadjib Gamio Cabades, e na súa addenda n.º 1 subscrita polo enxeñeiro de minas, Conrado Cáceres Herráez, visados ambos os dous polo Consello Superior de Colexios de Enxeñeiros de Minas de España con datas 15/06/04 (n.º 388/4) e 09/05/07 (361/07), respectivamente. Cuarta. –Para introducir modificacións nas instalacións que afecten aos datos básicos do proxecto, será necesaria a autorización desta Dirección Xeral de Industria, Enerxía e Minas. Así mesmo, o Departamento Territorial da Coruña da Consellería de Economía e Industria (en adiante, departamento territorial) poderá autorizar as modificacións de detalle do proxecto que resulten procedentes, debendo comunicar a esta dirección xeral todas as resolucións que dite en aplicación de dita facultade. Quinta. –O prazo para a posta en marcha das instalacións que se autorizan será dun ano a partir da data na que exista posibilidade legal de ocupación física dos terreos afectados, podendo solicitar prórroga xustificada, en caso necesario. Sexta. –Unha vez construídas as instalacións autorizadas, o departamento territorial inspeccionará a totalidade das obras e montaxes afectados. Previo ao levantamento da acta de posta en marcha, solicitará á empresa transportista os ensaios e probas oportunas, así como o certificado de dirección e terminación de obra, firmado por técnico competente e visado polo colexio oficial correspondente, no que conste que a construción e montaxe das instalacións se efectuaron de acordo co proxecto correspondente, acreditando así mesmo, expresamente, o cumprimento das condicións técnicas e prescricións regulamentarias de aplicación. Sétima. –Gas Natural Transporte SDG, S. L. deberá iniciar a subministración de gas no prazo dun mes contado a partir da data na que o departamento territorial formalice a acta de posta en marcha. Oitava. –A autorización outórgase sen prexuízo de terceiros e independentemente das autorizacións e licencias de competencia doutros organismos ou entidades públicas, necesarios para realizar as instalacións aprobadas. Novena. –A Administración resérvase o dereito a deixar sen efecto a presente autorización por calquera das causas sinaladas polo artigo 34.1 do Decreto 1775/1967, de 22 de xullo, por incumprimento das condicións estipuladas, pola facilitación de datos inexactos, ou por calquera outra causa legal ou regulamentaria que así o prevexa. Contra a presente resolución, que non pon fin á vía administrativa, poderá interpoñerse, no seu caso, recurso de alzada ante o Conselleiro de Economía e Industria, no prazo dun mes a contar dende o día seguinte á súa notificación, sen prexuízo de que os interesados poidan interpoñer calquera outro recurso que estimen pertinente. O director xeneral de Industria, Enerxía e Minas Asdo.: Ángel Bernardo Tahoces ANEXO I.–Relación de predios desafectados pola addenda n.º 1 ANEXO II.–Relación de predios desafectados pola redución do gasoduto (os comprendidos entre o seu inicio, na posición I-015.1, e o vértice V-A-221). ANEXO III.–Relación de predios que manteñen a súa afectación (os comprendidos entre os vértices V-A-221 e V-A-274). Abreviaturas utilizadas: SP = Servidume de Paso; OT = Ocupación Temporal; EXP = Expropiación de pleno dominio LE = Liña Eléctrica; PO = Posición